Legal Document

Category: 0

Text:
3. ΝΟΜΟΣ 2851 της 14/15 Ιουλ. 1922  Περί ιδρύσεως εθνικών ορφανοτροφείων και οικοτροφείων απόρων μαθητών.  Άρθρ.1.-Προς περίθαλψιν των ορφανών πατρόθεν ή μητρόθεν και μόρφωσιν αναξιοπαθούντων απόρων μαθητών και μαθητριών, επιτρέπεται η δια Β.Δ/τος, προτάσει του υπουργού της περιθάλψεως, ίδρυσης ορφανοτροφείων και οικοτροφείων, ενός ή και πλειόνων εν ταις διαφόροις πόλεσιν, επιτρεπομένου ίνα, όπου ο αριθμός των τροφίμων δεν υπερβαίνει τους 100, το ορφανοτροφείον και οικοτροφείον αποτελή κοινόν ίδρυμα. Άρθρ.2.-1.Έκαστον των ούτως ιδρυομένων ορφανοτροφείων και οικοτροφείων αποτελεί ίδιον νομικόν πρόσωπον δεκτικόν δικαιωμάτων και υποχρεώσεων, υπαγόμενον υπό την άμεσον εποπτείαν και εξάρτησιν του υπουργείου της Περιθάλψεως και διοικούμενον υπό διοικητικής επιτροπής, αποτελουμένης εκ του νομάρχου μεν ως  προέδρου, εφ’ όσον πρόκειται περί ορφανοτροφείων ή οικοτροφείων λειτουργούντων εν τη έδρα του νομού, του επισκόπου, του προέδρου και εισαγγελέως των πρωτοδικών, του δημάρχου, του εφόρου, του επιθεωρητού της μέσης εκπαιδεύσεως, ή, ελλείψει τοιούτου, της δημοτικής, του νομομηχανικού και τεσσάρων ευϋπολήπτων προσώπων εξ αμφοτέρων των φύλων, διοριζομένων και απολυομένων δι’ αποφάσεως του επί της Περιθάλψεως υπουργού εφ’ όσον δε πρόκειται περί ορφανοτροφείων και οικοτροφείων λειτουργούντων εν Αθήναις ή εκτός της έδρας των νομών, τα της συνθέσεως της διοικητικής επιτροπής θέλει ορίζει το περί ιδρύσεως αυτών Β.Δ/μα. 2.Τα απόντα ή κωλυόμενα μέλη της διοικητικής επιτροπής, πλην των πολιτών, αναπληρούσιν οι νόμιμοι αυτών αναπληρωταί. Άρθρ.3.-1.Πόροι των ορφανοτροφείων και οικοτροφείων ορίζονται: α)Ετησία επιχορήγησις του Δημοσίου προσδιοριζομένη δι’ αποφάσεως του υπουργού της Περιθάλψεως εκ της αναγραφομένης εν τω ετησίω προϋπολογισμώ του υπουργείου τούτου πιστώσεως εξ 1.000.000 δραχμών. β)Εκούσιαι εισφοραί των δήμων, κοινοτήτων, ενοριακών ναών και μονών, αναγραφόμεναι εν τω προϋπολογισμώ αυτών, εφ’ όσον επιτρέπουσι τούτο οι πόροι των. «γ)Δωρεαί και κληροδοτήματα, ως και τα 90% των ακαθαρίστων εισπράξεων εκ του προϊόντος της εργασίας των ορφανών, των ετέρων 10% διατιθεμένων δι’ αποφάσεως της διοικητικής επιτροπής του οικείου ιδρύματος υπέρ των εργαζομένων ορφανών και του ειδικού προσωπικού ως εξής: 8% υπέρ των ορφανών και 2% υπέρ του ειδικού προσωπικού». δ)Το προϊόν ετησίου εράνου διενεργουμένου την 25 Μαρτίου, κατά τα ορισθησόμενα δια Β.Δ/τος, εκδοθησομένου τη προτάσει του υπουργού της Περιθάλψεως. Τα εκ των εράνων και δωρεών ποσά, εφ’ όσον δεν αποστέλλονται δι’ ωρισμένα ορφανοτροφεία και οικοτροφεία, κατανέμονται δι’ αποφάσεως του υπουργού της Πε-     Σελ. 129 Ορφανοτροφεία και Οικοτροφεία 35.Δ.δ.1-3   634 ριθάλψεως αναλόγως των αναγκών αυτών. ε)Αι εισπράξεις εκ τυχόν επιβληθησομένης ειδικής φορολογίας υπέρ ορφανοτροφείου ή οικοτροφείου τινός. Το εδάφ. γ΄ ετροποποιήθη ως άνω δια του άρθρ. 17 Ν.Δ. 12/17 Ιουν. 1926. 2.Δι’ αποφάσεως του Υπουργού της Περιθάλψεως θέλουσιν ορισθή οι δήμοι, κοινότητες, ενοριακοί ναοί και μοναί, οίτινες θέλουσι συνεισφέρει υπέρ ωρισμένου ορφανοτροφείου ή οικοτροφείου. Άρθρ.4.-1.Η Διοικητική Επιτροπή, συνερχομένη εν τω ορφανοτροφείω τακτικώς μεν την πρώτην Κυριακήν εκάστου μηνός, εκτάκτως δε οσάκις ο πρόεδρος ήθελε συγκαλέσει ταύτην εγγράφως, παρισταμένου του διευθύνοντος το ίδρυμα ως εισηγητού άνευ ψήφου, αποφασίζει εγκύρως, εφ’ όσον παρίσταται το ήμισυ πλέον ενός των μελών της επιτροπής: α)Περί πάσης εν γένει υποθέσεως αφορώσης τα δικαιώματα και τας υποχρεώσεις του ιδρύματος. β)Επιτηρεί την έγκυρον βεβαίωσιν και είσπραξιν των κατά το άρθρ. 3 πόρων του ιδρύματος. γ)Συντάσσει εντός του μηνός Ιανουαρίου τον δια το επόμενον οικονομικόν έτος προϋπολογισμόν των εσόδων και εξόδων του ιδρύματος και διαβιβάζει αυτόν εις τον επί της Περιθάλψεως υπουργόν προς έγκρισιν. δ)Συντάσσει εντός του μηνός Μαΐου τον απολογισμόν των πραγματοποιηθέντων εσόδων και εξόδων του προηγουμένου οικονομικού έτους, ον και υποβάλλει μεθ’ όλων των σχετικών στοιχείων της διαχειρίσεως εις το ελεγκτικόν συνέδριον. ε)Ορίζει το είδος, το ποσόν και τον τρόπον της προμηθείας του υλικού και τα εκτελεστέα έργα εντός των δια του προϋπολογισμού εγκεκριμένων πιστώσεων και κατά παρέκκλισιν των περί δημοσίου λογιστικού διατάξεων, πλην εάν η δαπάνη υπερβαίνη τας πέντε χιλιάδας δραχμών. ς)Ασκεί δια του προέδρου πειθαρχικήν εξουσίαν, δυναμένου να επιβάλη επί του προσωπικού του διοριζομένου υπό του υπουργού την ποινήν της επιπλήξεως και του προστίμου μέχρι δραχμών είκοσι πέντε ανεκκλήτως, δια βαρύτερα δε πταίσματα επιτρέπεται η επιβολή προστίμου και μέχρι δραχμών εκατόν, αλλ’ εν τοιαύτη περιπτώσει απαιτείται και η έγκρισις του υπουργού της Περιθάλψεως. 2.Χρέη γραμματέως της διοικητικής επιτροπής εκτελεί είς των παιδαγωγών του ορφανοτροφείου, ή ελλείψει τοιούτου ο νεώτερος των μελών της διοικητικής επιτροπής, χρέη δε ταμίου ο υπό της διοικητικής επιτροπής εκλεγόμενος μεταξύ των μελών αυτής και εν περιπτώσει αρνήσεως του εκλεγομένου ο δημόσιος ταμίας, όπου δε υπάρχουσι πλείονες ο υπό του υπουργείου του Θησαυρού οριζόμενος.   Σελ. 130 3.Των εν Αθήναις ιδρυμάτων ταμίας άνευ ψήφου δύναται να διορισθή είς των ειδικών ταμιών ή υποταμιών του υπουργείου της Περιθάλψεως, οριζόμενος δι’ αποφάσεως του υπουργού Περιθάλψεως. Άρθρ.5.-1.Ο κατά τα ανωτέρω υποβαλλόμενος εις το ελεγκτικόν συνέδριον απολογισμός παραπέμπεται εις τριμελή επιτροπήν, εκλεγομένην υπό του σώματος, ήτις εξελέγχει τούτον καθ’ όλα αυτού τα μέρη. Το αποτέλεσμα του ελέγχου υποβάλλει η ανωτέρω επιτροπή εις το ελεγκτικόν συνέδριον, όπερ συνερχόμενον εν γενική συνεδριάσει εκδίδει την σχετικήν αυτού απόφασιν, ήτις δημοσιεύεται μετά του απολογισμού δια της Εφημερίδος της Κυβερνήσεως. Άρθρ.6.-1.Η περιουσία του Ιδρύματος θεωρείται δημοσία περιουσία, καταργουμένου δε ορφανοτροφείου ή οικοτροφείου τινός, η περιουσία αυτού περιέρχεται είς τι των λοιπών ορφανοτροφείων ή οικοτροφείων, οριζόμενον δια Β.Δ/τος της καταργήσεως. 2.Τα υλικά τα προοριζόμενα δια τα ορφανοτροφεία και οικοτροφεία τα ιδρυθησόμενα δυνάμει του παρόντος Νόμου και της Ανατολικής Μακεδονίας απαλλάσσονται παντός τελωνειακού και δημοτικού δασμού. Άρθρ.7.-Το ίδρυμα ενώπιον του δικαστηρίου εκπροσωπείται δια τας εκ της περιουσίας αυτού παραγομένας νομικάς σχέσεις υπό του προέδρου της επιτροπής, όστις και αλληλογραφεί μετά πάσης δημοσίας αρχής. Άρθρ.8.-Πάντα τα χρηματικά κεφάλαια των ιδρυμάτων κατατίθενται παρά τη Εθνική Τραπέζη επί αλληλοχρέω λογαριασμώ και επί τόκω, όστις ήθελεν ορισθή εκ συνεννοήσεως μεταξύ του υπουργείου του Θησαυρού και της διοικήσεως της Εθνικής Τραπέζης. Ανάληψις εκ των κεφαλαίων επιτρέπεται μόνον κατόπιν εγγράφου εντολής του προέδρου της επιτροπής.   35.Δ.δ.3 Ορφανοτροφεία και Οικοτροφεία   635 Άρθρ.9.-1.Το προσωπικόν εκάστου των ορφανοτροφείων, προσλαμβανόμενον εξ αμφοτέρων των φύλων, αποτελείται: α)Εξ ενός διευθυντού, επί βαθμώ και μισθώ γραμματέως α΄ ή β΄ τάξεως. β)Δύο παιδαγωγών, επί βαθμώ και μισθώ ακολούθου ή γραφέως α΄ τάξεως. γ)Ενός μουσικοδιδασκάλου, επί βαθμώ και μισθώ γραμματέως β΄ τάξεως ή ακολούθου. δ)Ενός διαχειριστού, επί βαθμώ ακολούθου. ε)Ενός οικονόμου, επί μηνιαία αποζημιώσει δραχ. 250. ς)Ενός παιδονόμου, επί μηνιαία αποζημιώσει δραχ. 200. ζ)Μιας ραπτρίας, επί μηνιαία αποζημιώσει μέχρι δραχ. 300. η)Ενός ιατρού, επί μηνιαία αποζημιώσει δραχ. 250. θ)Μιας νοσοκόμου, επί μηνιαία αποζημιώσει μέχρι δραχ. 150. ι)Ενός μαγείρου, επί μηνιαία αποζημιώσει δραχ. 150. ια)Τριών υπηρετών, επί μηνιαία αποζημιώσει δραχ. 100. ιβ)Δύο πλυντριών, επί μηνιαία αποζημιώσει δραχ. 120. ιγ)Ενός κηπουρού, επί μηνιαία αποζημιώσει δραχ. 200. 2.Επιτρέπεται όπως δια Β.Δ/τος προστίθενται παρ’ εκάστω ορφανοτροφείω τρεις θέσεις διδασκάλων τέχνης, επί βαθμώ και μισθώ γραμματέως β΄ τάξεως ή ακολούθου. 3.Το προσωπικόν εκάστου των οικοτροφείων αποτελείται εκ του αυτού προσωπικού των ορφανοτροφείων, πλην των παιδαγωγών. «Εις τα Οικοτροφεία εν οις διαιτώνται ξενόφωνα πέραν των τριάκοντα, διορίζονται και είς παιδαγωγός επί βαθμώ ακολούθου ή γραφέως α΄ τάξεως, εάν δε ο αριθμός των οικοτρόφων είναι ανώτερος των 150 διορίζεται και δεύτερος τοιούτος». Τα εντός « » προσετέθησαν δια του άρθρ. 2 παρ. 4 του κατωτ. Π.Δ. 10/16 Σεπτ. 1924. 4.Οι κατά το παρόν άρθρον υπάλληλοι διορίζονται, προάγονται, μετατίθενται και απολύονται, άνευ γνωμοδοτήσεως του κατά τον Νόμ. 1081 «περί προσωπικού του υπουργείου της Περιθάλψεως» υπηρεσιακού συμβουλίου, δια Βασιλικού μεν Δ/τος, εκδιδομένου τη προτάσει του υπουργού της Περιθάλψεως, εάν φέρωσι βαθμόν γραμματέως, δι’ αποφάσεως δε του υπουργού της Περιθάλψεως, εάν φέρωσι βαθμόν κατώτερον του γραμματέως, πλην των επί αποζημιώσει προσλαμβανομένων υπαλλήλων, ους διορίζει και απολύει δια πράξεώς του, μη δημοσιευομένης δια της Εφημερίδος της Κυβερνήσεως, ο πρόεδρος της διοικητικής επιτροπής του οικείου ιδρύματος. 5.Δύνανται οι ως άνω υπάλληλοι, οι διοριζόμενοι δια Β.Δ/τος ή δι’ αποφάσεως του επί της Περιθάλψεως υπουργού, να καταστήσωσι συντάξιμον την υπηρεσίαν αυτών κατά τα ορισθησόμενα δια Β.Δ/τος, εκδοθησομένου τη προτάσει των υπουργών του Θησαυρού και της Περιθάλψεως. 6.Ο όρκος της υπηρεσίας των διευθυντών, διδασκάλων τέχνης, παιδαγωγών, μουσικοδιδασκάλων και διαχειριστών δίδεται ενώπιον του τμηματάρχου των ορφανοτροφείων ή του προέδρου της διοικητικής επιτροπής του   οικείου ιδρύματος ή του ειρηνοδικείου της περιφερείας, εις ο υπάγεται το ορφανοτροφείον ή οικοτροφείον, άπαν δε το λοιπόν προσωπικόν ορκίζεται ενώπιον του διευθυντού του ιδρύματος. Ως προς το προσωπικόν των ορφανοτροφείων κλπ. βλ. και τας νεωτέρας διατάξεις κατωτ. σελ. 141 και επ., ως και τον Δημοσιοϋπαλληλικόν Κώδικα (τόμ. 2Α). Άρθρ.10.-1.Επί του κατά το άρθρ. 9 προσωπικού του διοριζομένου δια Β.Δ/τος ή δι’ αποφάσεως του υπουργού της Περιθάλψεως εφαρμόζονται αι διατάξεις των άρθρ. 5 εδάφ. 1 και 2, 7 εδάφ. 1, 2 και 3 και 10 εδάφ. 1, 2 και 3 του Νόμ. 2494 «περί προσωπικού των πολιτικών υπουργείων» όσον αφορά τας προσαυξήσεις μισθού λόγω συμπληρώσεως τριετίας, επιδόματα, οδοιπορικά έξοδα και ημερησίαν αποζημίωσιν. 2.Τα οδοιπορικά έξοδα και η ημερησία αποζημίωσις των μετατιθεμένων παρά του υπουργείου της Περιθάλψεως υπαλλήλων των ορφανοτροφείων και οικοτροφείων καταβάλλονται εκ των πιστώσεων του υπουργείου της Περιθάλψεως των προοριζομένων δια τους υπαλλήλους της κεντρικής υπηρεσίας. 3.Επιτρέπεται εκ της αυτής πιστώσεως η καταβολή οδοιπορικών εξόδων μεταβάσεως προς ανάληψιν των καθηκόντων αυτών εις διοριζομένους το πρώτον παρά του υπουργείου της Περιθάλψεως υπαλλήλους εις τα ορφανοτροφεία ή οικοτροφεία Θράκης, Μακεδονίας και Ηπείρου. Άρθρ.11.-Επιτρέπεται όπως δια Β.Δ/τος, εφ’ άπαξ εκδιδομένου τη προτάσει του υπουργικού συμβουλίου, ορφανοτροφείόν τι ή οικοτροφείον προσλαμβάνη την επωνυμίαν του εξ ευεργετών του ιδρύματος. Άρθρ.12.-1.Κατόπιν αποφάσεως του υπουργού της Περιθάλψεως επιτρέπεται η απόσπασις υπαλλήλων του οικείου υπουργείου προς συμπλήρωσιν κενών θέσεων, οριζομένων δια του παρόντος Νόμου. 2.Επίσης δια κοινής αποφάσεως των υπουργών της Περιθάλψεως και Παιδείας επιτρέπεται η απόσπασις καθηγητών και διδασκάλων εις τα ορφανοτροφεία και οικοτροφεία ως διευθυντών και παιδαγωγών, λαμβανόντων εν τοιαύτη περιπτώσει τούτων απάσας τας αποδοχάς των εκ των πιστώσεων του ιδρύματος παρ’ ω αποσπώνται. 3.Δια Β.Δ/τος, εκδοθησομένου εφ’ άπαξ τη προτάσει του υπουργού της Περιθάλψεως, θέλουσι καθορισθή τα προσόντα του δια παρόντος Νόμου οριζομένου προσωπικού της κατά το άρθρ. 16 εδάφ. 2 ειδικής επιθεωρητρίας των ορφανοτροφείων θηλέων, ως και του προσωπικού του Εθνικού Ιδρύματος Ανατολικής Μακεδονίας, καταργουμένου του τελευταίου εδαφίου του άρθρ. 10 του δια του Νόμ. 2051 κυρωθέντος Ν.Δ. της 7 Αυγ. 1919 «περί ιδρύσεως ορφανοτροφείων και οικοτροφείων υπέρ ορφανών και απόρων μαθητών Ανατολική Μακε- (Αντί για τη σελ. 131) Σελ. 131(α) Τεύχος Η12-Σελ. 73 Ορφανοτροφεία και Οικοτροφεία 35.Δ.δ.3   636 δονία», ως και ο τρόπος και ο χρόνος της προαγωγής. Άρθρ.13.-1.Δια Β.Δ/τος, εκδοθησομένου προτάσει των επί της Γεωργίας και Περιθάλψεως υπουργών, θέλουσι καθορισθή τα δημόσια οικήματα, εν οις θα εγκατασταθώσι τα ορφανοτροφεία και οικοτροφεία, ελλείψει δε τοιούτων δύνανται να επιταχθώσι και ιδιωτικά τοιαύτα, εφαρμοζομένων των διατάξεων του δια του Νόμ. 1588 κυρωθέντος υπ’ αριθ. 1078 Ν.Δ. της 2 Δεκ. 1917 «περί επιτάξεως οικημάτων δια πρόσφυγας». 2.Προς τον ανωτέρω σκοπόν δικαιούνται οι δήμοι, κοινότητες και μοναί να δωρώσιν οικήματα, ως και γήπεδα εις ορφανοτροφεία και οικοτροφεία της περιφερείας αυτών. 3.Αι διατάξεις του άρθρου τούτου ισχύουσι και δια τα ορφανοτροφεία και οικοτροφεία της Ανατολικής Μακεδονίας, καταργουμένου του άρθρ. 11 του δια του Νόμ. 2051 κυρωθέντος Ν.Δ/τος της 7 Αυγ. 1919 «περί ιδρύσεως ορφανοτροφείων και οικοτροφείων υπέρ ορφανών και απόρων μαθητών εν Ανατολική Μακεδονία». Άρθρ.14.-Δια κανονισμών του Υπουργείου της Περιθάλψεως θέλουσι κανονισθή τα της εσωτερικής λειτουργίας, διαχειρίσεως και διοικήσεως των ορφανοτροφείων και οικοτροφείων, τα καθήκοντα του προσωπικού εν γένει, τα της πειθαρχίας αυτού και ο τρόπος της εισαγωγής και μορφώσεως των ορφανών και απόρων εν τοις ορφανοτροφείοις και οικοτροφείοις, ως και πάσα περίπτωσις μη προβλεπομένη υπό του παρόντος Νόμου. Εξεδόθη η υπ’ αριθ. 15309 της 20 Ιαν. 1926 αποφ. Υπ. Κοινων. Προνοίας περί του Κανονισμού των Εθν. Ορφανοτροφείων, τροποποιηθείσα δια των 1924 της 18 Ιαν. 1927, Δ2β/1696 της 20 Φεβρ./15Ιουλ. 1975 (ΦΕΚ Β΄ 741), Δ2β/5408 της 18 Ιουν./15 Ιουλ. 1975 (ΦΕΚ Β΄ 741) και Δ2β/2957 της 25 Απρ./24 Μαΐου 1975 (ΦΕΚ Β΄ 531) αποφ. Υπ. Κοινων. Υπηρεσιών. Άρθρ.15.-Εις το προσωπικόν των ορφανοτροφείων και οικοτροφείων δύναται να επιτραπή, εγκρίσει του προέδρου της διοικητικής επιτροπής, η δωρεάν οίκησις και τροφοδοσία εντός αυτών. Άρθρ.16.-1.Ο έλεγχος και η εποπτεία των ορφανοτροφείων και οικοτροφείων ενασκείται υφ’ ενός των διευθυντών ή τμηματαρχών του υπουργείου της Περιθάλψεως, προσλαμβάνοντος τον τίτλον του γενικού επιθεωρητού των ορφανοτροφείων και οικοτροφείων, και δύο εισηγητών ή γραμματέων του υπουργείου της Περιθάλψεως, λαμβανόντων τον τίτλον του επιθεωρητού και οριζομένων απάντων δι’ αποφάσεως του υπουργού της Περιθάλψεως.  Σελ. 132(α) Τεύχος Η12-Σελ. 74 2.Δια τα ορφανοτροφεία θηλέων διορίζεται μία ειδική επιθεωρήτρια, επί βαθμώ και μισθώ γραμματέως α΄ τάξεως ή εισηγητού, αυξανομένων των αντιστοίχων θέσεων της κεντρικής υπηρεσίας του υπουργείου της Περιθάλψεως. Άρθρ.17.-1.Οι συμβολαιογράφοι υποχρεούνται κατά την σύνταξιν των διαθηκών να υπομιμνήσκωσιν εις τους διαθέτας την ύπαρξιν των ορφανοτροφείων και οικοτροφείων, ως και την ανάγκην της ενισχύσεώς των, να αναφέρωσι δε εν τω κειμένω της διαθήκης την γενομένην υπόμνησιν επί ποινή εκατονταδράχμου προστίμου, επιβαλλομένου παρά του αρμοδίου εισαγγελέως, επ’ ωφελεία ενός των ορφανοτροφείων της περιφερείας του και, ελλείψει τοιούτου, υπέρ του εν τω πλησιεστέρω νομώ λειτουργούντος τοιούτου. Άρθρ.18-20.(Τροποποιείται ο Νόμ. 2051/1919). Άρθρ.21-24.(Επιβάλλεται φόρος επί του ελαίου και καπνού υπέρ των ορφανοτροφείων. Οι φόροι ούτοι κατηργήθησαν δια του Α.Ν. 843/1948, τόμ. 27 σελ. 59). Βλέπε και κατάργηση των πόρων αυτών στη παρ. 28 άρθρ. 29 Νόμ. 1473/1984 (ΦΕΚ Α΄ 127), (τόμ. 27 σελ. 196,361).